ming030890/wiki-yue-high-quality huggingface dataset:
簡譜

簡譜，叫做數字譜，係一隻主要用數字寫嘅樂譜。起源於法國，後尾德國人改良而成。自從1904年引入中國之後，響中國大行其道。德文叫Ziffersystem，直譯英文即係cipher system或者number system，即係用數字起嘅系統。

史
簡譜因為都幾簡單，所以可以有好多個獨自發明都唔奇。
Souhaitty C. Willems寫過本The Story of Notation，裏面就有講巴黎方濟會修士響1677年就將1234567代入唱名ut、re、me、fa、sol、la、se，亦有加點表明響個譜嘅位置。
法國人盧梭（Jean-Jacques Rousseau）就響1742年，響法國科學院（French Academy of Sciences）講佢呢個發明。

音符
音符用1234567七個數字表示。呢七個等於大調嘅自然音階。如果係C大調，加埋音名，就會係咁：
音階:  C   D   E   F   G   A   B
音名:  do  re  mi  fa  sol la  ti
數字:  1   2   3   4   5   6   7

八度
如果係高八度，就會響數字上面加點。如果係低八度，就會數字下面加點。響中間八度就乜都唔使加。如果再高多八度，就上面打直加兩點；再低多八度，就響下面加兩點，如此類推。就好似下面噉：
大調:  
 
小調:

音長
通常齋數字係四分音符。下面加一間（間讀澗），就會整短佢，每加一條就縮一半。加一間係八分音符，兩間係十六分音符，如此類推。呢個方法就似五綫譜音符會加條尾咁。綫可以連埋做一條，好似五綫譜咁。如果數字後面打橫加一間，就會加長個音，每加一條就就長一拍（四分音符）。
後面加點就係將個音加長一半。加兩點就係加長一半之餘，再加長成個音嘅一半，即係加長四分三，同五綫譜一樣。不過有個地方唔同五綫譜，簡譜後尾一間加多一點，只會多多一間四分音符嘅一半，唔似五綫譜會成個音加一半。
全音符:  1 – – –  加一點:   1 – – – – –  加兩點: 1 – – – – – –
 
　二分音符:  1 –      加一點:   1 – –        加兩點: 1 – – ·
 
　四分音符:  1        加一點:   1·           加兩點: 1··
 
　八分音符:  1        加一點:   1·           加兩點: 1··
 
十六分音符:

休止符
休止符用0來表示。長過四分休止符，就只係每一個四分休止符多個0，唔使用後面加條橫綫。如果成個小節都係無聲。就每個四分音符一個0，好似3拍4就寫成 | 0 0 0 |，而4拍4就寫成 | 0 0 0 0 |。呢方面唔似五綫譜唔同音長有唔同休止符。

無音高音符
敲擊樂無音高嘅，就用X或者x寫。例如啦啦隊拍手，就寫成咁：
4/4 
拍手:

小節綫
每個小節尾就加一棟做小節綫。加兩棟做雙小節綫，表示音樂到尾，有時重學五綫譜一粗一幼。而重覆同五綫譜一樣，綫前面加兩點。

拍號
拍號就寫到好似分數（分讀份）咁：2/4、3/4、4/4、6/8等等。通常都擺響調號後面。拍號可以用音樂擺埋一行，又或者擺響上面。

變調同調號
調號可以用兩隻方法。可以就咁寫C調，C小調，又或者Key: C, Key: Cm。亦都可以寫明1代表邊個音，例1=C，就係C 大調。6=C就係C小調。2=D就係多利安調。
五綫譜有升降號，簡譜一樣係咁用。符號就加響1234567數字前面，等個音升或者降。而調號同和弦CDEFGAB七個字母呢，個升降號就加響佢後面。
升降號有樣嘢要留心。五綫譜上面，C小調就將B-E-A三個音降低半個音。所以寫佢個和聲小調，就會放個還原號放響B♭前面。簡譜就一定寫♯5，因為5降唔到。

延音綫，圓滑綫同其他音樂符號
簡譜延音綫（tie）同圓滑綫（slur）都係同五綫譜一樣，只過係一定要放響數字上面。其他表現提示都係學五綫譜咁寫。而跳音（staccato）就要小心啲寫，因為佢同低八度嘅點好似。所以一係個點粗啲加埋寫得落啲，一係就用短跳音（staccatissimo）嘅倒轉三角細嘜。

變種
有啲簡譜將原本響下嘅綫劃咗上上面，而延音綫同圓滑綫就響上面。
有啲版本又會唔用點表示上下八度，而係畫一條長綫。數字寫響綫上中下。

歷史
簡譜響西方唔係咁常用，只有德國、法國、荷蘭有用，同埋俄國Mennonite會用。
不過簡譜響東亞就多用，尤其響中國，好多人識簡譜多過五綫譜。廣東話流行曲、詩歌嘅歌書都用簡譜來寫。有啲歌書會響五綫譜上面加埋簡譜。

使用情況
因為簡譜用數字來記譜，所以可以將譜變索引，用佢來搵歌，尤其係連歌名都唔記得嗰陣，下面就係個例：
|1·  1·  |1  23·  |  Row, row, row your boat
 
|1 1 5 5 |6 6 5 - |  Twinkle, twinkle, little star
 
|1 2 3 1 |1 2 3 1 |  Frere Jacques
簡譜之所以喺唐人地方咁流行，係佢同傳統工尺譜好似，啱晒中樂用，所以有時重會代替工尺譜。
簡譜寫起來，比五綫譜用少好位，少到去旋律綫上，甚至可以係兩行字中間加上去。和音都係打陣疊高來寫。不過，複雜嘅和音，簡譜呢方面嘅優點就無咁突出。

網絡簡譜
自進入互聯網時代以來，喺線上逐漸普及咗唔同嘅用普通鍵盤就能够輸入數字簡譜嘅替代方案。呢啲方案都統稱網絡簡譜或網絡數字譜。下面以Amazing Grace呢首歌譜為例，示範其中一種網絡簡譜嘅輸入方式：
Amazing Grace
/ 005 //
/ 1'0(3'1') / 3'02' / 1'06 / 505 //
/ 1'0(3'1') / 3'0(2'3') / 5'00 / 00(2'3') //
/ 5'0(3'1') / 3'0(3'2') / 1'06 / 505 //
/ 1'0(3'1') / 3'02' / 1'00! / 000 //
簡潔定律

揳夫簡潔定律（英文：Zipf's brevity law），又叫簡潔定律（Brevity law），係語言學上嘅一條定律。根據呢條定律，一隻字喺隻語言入面出現得愈密，隻字就傾向愈短。技術化啲講，即係話是但攞隻語言嚟睇，每一隻字嘅「長度」同「出現頻率」呢兩個變數會成負相關。
呢條定律係由美國語言學家佐治揳夫喺 1945 年提出嘅，當時揳夫佢喺度研究英文入面嘅字，發覺英文裏面出現得最密嗰幾隻字－the, be, to, of, a－都好短，頂嗮櫳得嗰三隻字母咁長；打後佢去研究拉丁文嗰陣，又係觀察到噉嘅情況，於是佢就提出咗簡潔定律，主張人喺講嘢嗰時傾向會想令啲常用字有咁短得咁短，噉做講嘢嗰陣會慳返好多精力，而且寫字嗰陣又會慳返好多時間。
簡路迪

簡路迪（Frédéric Oumar Kanouté，1977年9月2號—）係馬里退役足球員，職業生涯最後兩個賽季效力中國足球超級聯賽球隊北京國安。
簡美妍

簡美妍，係大韓民國嘅一個女藝人同埋歌手。
盧凱彤

盧凱彤（英文：Ellen Joyce Loo；1986年3月27號—2018年8月5號）係香港女歌手，前女子歌唱組合at17成員，加拿大出世。at17拆夥後，佢依然維持住歌唱事業。
盧凱彤喺2018年8月5號喺香港跑馬地住所墮樓身亡，終年32歲。
2019年8月29號起，喺壽臣劇院舉行咗六場《盧凱彤Come What May紀念音樂會》。 另外仲有紀念展覽《Come What May盧凱彤紀念展覽》，展期由8月26號至9月1號，喺藝術中心包氏畫廊舉辦。
盧卓瑤

盧卓瑤（Yoyo Lo Cheuk Yiu，1983年11月5號—），係香港新聞主播嘅從業員，2014年加入亞洲電視開始做新聞記者，2016年，免費電視牌照到期後轉投無綫電視。

簡歷
盧卓瑤當喺香港城市大學新聞與傳播學系畢業，便投身新聞行業，先後喺亞洲電視同無綫電視擔任記者同埋新聞主播，曾經親身到新加坡採訪見證「習馬會」嘅歷史時刻。
去到2022年2月，盧卓瑤正式加入《鳳凰衛視》擔住主播。

軼事
盧卓瑤聯同立法會前議員鄭松泰佢係同年同月同日出世。
盧克萊修

盧克萊修（Lucretius，大概前99年—大概前55年）係古羅馬一個詩人同哲學家。
盧加諾

盧加諾（Lugano）係瑞士鐵千諾州一座城，人口約莫6萬。座城以芝士火鍋出名。
盧卡·帕西奧利

盧卡·帕西奧利（Luca Pacioli，大概1447年—1517年6月19號）係 15 世紀一個意大利數學家。
盧卡

盧卡（意大利文：Lucca）係意大利陀斯卡拿盧卡省首府，人口9萬。
盧卡·摩德列治

盧卡·摩德列治（克羅地亞文：Luka Modrić，克羅地亞文讀音：[lûːka mǒːdrit͡ɕ]，1985年9月9號—），又譯摩迪歷，綽號魔笛，係克羅地亞足球員，司職中場，踢緊西甲球隊皇家馬德里，同時係克羅地亞足球代表隊隊長。摩德列治多數打中場位，不過都可以做進攻中場或者防守中場。摩德列治嘅表現獲得廣泛認可，係佢呢代人至叻嘅中場球員之一，亦係史上至偉大嘅克羅地亞球員之一。2018年世界盃，以隊長身份帶領克羅地亞一路殺入決賽，攞到世界盃亞軍。嗰一年摩德列治亦攞到世界盃金球獎、金球獎、世界足球先生嘅球壇大滿貫。
盧冠廷

盧冠廷（英文：Lowell Lo，1950年10月12號—），花名LoLo，原名盧國富，係香港電影音樂作曲家、演員、歌手，佢太太後嚟替佢改為盧冠廷，而家係環保人士，住喺西貢 。佢喺香港出世，幼年移居美國，先後畢業於西雅圖華盛頓州立大學同科尼許音樂學校。1977年之後返港。
香港電影金像獎嘅主題音樂由盧冠廷作曲。
盧加諾足球會

盧加諾足球會（英文：FC Lugano）係瑞士盧加諾一間職業足球球會，依家踢緊瑞士超級足球聯賽。
紅星大獎2022

紅星大獎2022（英文：Star Awards 2022），係新加坡新傳媒主辦嘅華語電視頒獎典禮，喺MES劇院舉行。呢年嘅入圍名單改為同2019年一樣。2022年4月24號透過新傳媒8頻道現場直播，MeWatch、YouTube同步播出。主題係「星光薈聚 ，築夢視界」。

播放平台
呢段時間一致以廿四小時制東八區時間（UTC+8）做準。

入圍暨得獎名單
下列用標記嘅係獎項嘅得獎者。

記事
陳漢瑋喺呢次紅星大獎入面受到一啲爭議，例如有啲人認為已經攞咗6次《紅星》視帝嘅佢應該畀機會新人，亦有人對於點解搵佢做司儀有保留。
許振榮本身係午言媒體嘅老闆，但旗下藝人徐彬有份角逐視帝，被指有欠公平。不過新傳媒就回應話許振榮只係負責評選最佳電臺節目獎，又話所有成績都有審計師審查。
紅枝蒲桃

紅枝蒲桃（粵拼：hung4 zi1 pou4 tou4；學名：Syzygium rehderianum），又叫大紅鱗蒲桃（daai6 hung4 leon4 pou4 tou4）、紅車（hung4 ce1）、鐘花蒲桃（zung1 faa1 pou4 tou4），係桃金娘科蒲桃屬嘅常綠灌木或喬木仔，原產中國內地，而家喺中國內地嘅粵桂閩地區，海拔160米嘅森林、山谷或常綠闊葉林、山坡或溪邊先至搵到。

樣
嫩枝紅，成幹後變啡，圓，有些少壓扁，老枝暗啡。葉革質，橢圓到窄橢圓形，長4～7cm，闊25～35mm，先端急漸尖，尖頭撅，基部闊楔形，柄長7～9mm。花屬聚傘花序，腋生或頂生，長1～2cm，花蕾長35絲米；萼管倒圓錐，長3mm，上部平截，萼齒唔明顯；花瓣似隻帽；花芯同花柱都係長3～4mm；每年6～8月開花。果橢圓形到蛋形，長15～20mm，闊1cm。

習性
佢幾禁有陽光同高溫。
紅果子

紅果子又叫越橘，係杜鵑花科植物，佢嘅果紅色細細粒，可以當生果食或者整果汁。
紅果仔

紅果仔（粵拼：hung4 gwo2 zai2；學名：Eugenia uniflora）係桃金娘科番櫻桃屬嘅常綠灌木或喬木仔，原產地喺巴西嘅熱帶雨林地區。

形態
佢嘅枝葉比較多，而嫩梢係紫紅或啡紅色。而佢嘅花比較細，一般生喺樹葉杈嗰度，而且一次生1——3朵。而花瓣方面，有4嚿咁多，而花期方面，一般喺每年2——3月開花，而且一年開好多次花。佢嘅結果時間係每年7——9月，而佢嘅果方面，有8條打掂嘅棱，個樣好似嚿細嘅南瓜仔噉，果皮喺熟咗嗰時係朱紅或紫紅色，表面比較粗糙；果肉嘅味比較酸甜吓。喺每年7月底8月初，成日都有好多次花果重疊都有。

用途
呢種植物一般成日俾人睇，另外佢嘅果可以用嚟食，甚至重可以整糖都得。
紅果子汁

紅果子汁係用紅果子榨出嚟嘅果汁嘢飲，呈紅色。
紅梅谷

紅梅谷（Hung Mui Kuk），亦誤寫紅莓谷，香港一地，亦係一谷，喺沙田東便，近隔田村。以前曾經郊遊勝地，現今畀獅子山隧道公路斬開，深谷亦劃入獅子山郊野公園，地近香港名勝望夫石。

名
紅梅谷之名，有說係谷內種得多水楊梅，紅色，因而得名。

地理
紅梅谷近隔田村，喺村西南處，沙田火車站行要四十分鐘。地方闊落，有四、五畝，有廣場容納百人玩同燒烤，故此舊日大受歡迎。紅梅谷有涌水上自谷流入隔田村。不過今日紅梅谷郊遊，係指谷嘅上啲部份，嗰處係獅子山郊野公園，有燒烤地。由於紅梅谷畀獅子山隧道公路斬開，要經谷無幾遠嘅紅梅谷路上山。原郊遊處，後尾已起咗啲屋。

史
一九六七年，計劃地下鐵路沙田綫時，曾建議起紅梅谷站。站並唔喺紅梅谷，而係紅梅谷涌水出谷嘅下游，隔田村公廟附近。站以谷命名，可見當年紅梅谷名氣之盛。紅梅谷當時亦打算起屋邨，不過最尾其無實行。
紅梅記

《紅梅記》，又叫做《紅梅花》，係明代萬曆年間既劇作家周朝俊創作既傳奇故事，個故事取材自瞿佑既《剪燈新話》裏面既《綠衣人傳》。

劇情
南宋權相賈似道同佢新娶既侍妾李慧娘喺春天既時候遊西湖，李慧娘見到斷橋上面既書生裴禹，望住佢同埋讚佢「美哉少年」，而引起殺身之禍。總兵嗰女盧昭容採摘梅花既時候，啱啱裴生喺牆外，昭容送咗支梅花俾佢。賈似道見昭容好靚，想強搶佢做妾侍。裴生幫盧媽媽諗計仔：裴生冒充係佢既女婿，去賈府推咗頭婚事。賈似道將裴生拘禁喺密室裡面，慧娘既鬼魂喺密室裡面同裴生幽會，將裴生救走，仲現形鬧賈似道，話佢兇殘、暴戾。後嚟賈似道喺襄陽度打輸仗，俾人殺死咗。裴生考試得到探花，同昭容結婚。
系統平台

系統平台（英文：computing platform）係指喺電腦入面畀軟件運行嘅系統環境，包括硬件環境同埋軟件環境。典型嘅系統平台包括一部電腦嘅硬件體系結構（computer architecture）、作業系統、運行時庫等。

組成部分
系統平台可能包括：
硬件本身，如一啲嵌入式系統，唔需要作業系統，直接用嘅硬件。
基於Web嘅軟件用嘅瀏覽器。瀏覽器本身都係喺一個系統平台上運行嘅，但係唔會理瀏覽器入面嘅插件。
應用程序，應用程序入面可以支持一啲腳本語言，例如Excel入面嘅巨集。
提供一啲功能嘅軟件框架。
作為服務嘅雲集算平台。 社交網絡 Twitter 同埋 Facebook 等都可以睇做一個開發平台。
虛擬機（VM），好似 Java 虛擬機。 應用被人編譯成嘅機器碼類似嘅字節碼，可以畀虛擬機執行。
完整系統嘅虛擬化版本。包括虛擬硬件、作業系統、軟件同埋存儲。
系統

系統（粵拼：hai6 tung2；英文：System）係由唔同個體夾埋一齊嘅組合，根據特定嘅規矩去做特定嘅用途，當外間環境畀合適嘅輸入佢，就會有合適嘅輸出出返嚟。
系統可以係自然存在嘅，亦可以係人為製造。
系統分析

系統分析（system analysis）係指分析同研究一單生意或者一件程序，搵出佢嘅目的，並且造出能夠有效噉達到呢啲目的嘅系統。
糸守星

糸守（粵拼：hai6 sau2 saan1；日文：糸守(itomori)；英文：113405 Itomori），又嗌小行星113405，係太陽系入面，小行星帶一小行星。佢由美國密西西比州積臣嘅宇航員——R. A. 達卡喺2002年9月28號發現。佢個名出自日本電影《你的名字。》嘅「糸守町」。呢粒小行星係成個小行星系入面，第113405粒發現嘅小行星。
系統型遊戲

系統型遊戲（英文：systemic game）係 2010 年代興起嘅一種遊戲設計哲學。一隻系統型遊戲會有多個系統，每個系統之間都會自然噉樣互動，而且呢啲互動唔係由製作組預先設定嘅，例如係 2017 年出嘅薩爾達傳說：曠野之息噉，遊戲世界一落雨，會引起地面變滑、NPC 搵地方避雨、俾雨淋到嘅火（包括玩家放落敵人身上嘅火）會熄... 等嘅變化，而且幾時落雨唔係由製作組預先設死咗嘅。呢種遊戲設計需要做到確保遊戲嘅各子系統唔淨只會對玩家嘅行為有反應，仲會對彼此有反應（呢點同廿世紀傳統嘅遊戲設計好唔同）。系統型遊戲嘅特性係充滿不確定，好多時會令玩家計劃受到佢預期唔到嘅事件阻礙－例如本來玩家諗住靠喺敵人陣地放火嚟引開敵人注意力，但點知喺佢郁手嗰時突然落雨，搞到佢要臨場重新計劃；而呢點被指能夠幫手創建更加真實嘅虛擬世界.。
系統工程

系統工程（system engineering）係工程學一門，研究複雜系統要點樣設計、以及呢啲系統之間要點樣整合，喺工程學當中屬於比較抽象化嘅研究。
積分方程

積分方程，方程一種，積分一門。簡單而言，積分號之下，帶有未知數嘅方程。積分方程同微分方程好密切。

文
英文叫Integral equation。
積伯克

積伯克（Jack Black，原名Thomas Jacob Black；1969年8月28號—）係美國一位喜劇演員兼音樂人，最主要係拍喜劇片。
積克史派羅

積克史派羅（Jack Sparrow）係加勒比海盜系列電影入面嘅角色。
積分

積分（integration；粵拼：zik1 fan1；香港俗稱 in），係高等數學裏頭嘅一個核心概念，亦都係微積分同數學分析嘅基礎之一。可以分爲定積分同不定積分兩種。
好多時都會用積分嚟求曲線面積等嘅資料。

定積分
用圖表示定積分
如果有一個任意函數  ，佢由  至  之間嘅定積分就會係噉樣表示：
而  就係圖示喺  至  範圍入面，喺  至  之間，  軸係正數嘅面積減去  軸係負數嘅面積。
積分飽和

積分飽和（Integral windup、integrator windup、reset windup）意指PID回授控制器由於實際控制量（實控量）、理想控制量（理控量）、受控制量（受控量）三者唔同步，引致好大誤差而形成嘅一種理控量往復過衝、調節時間過長嘅問題。

原因
由於譬如實控量捱限制住喺一個最大值度、受控量以相對慢嘅速度挽升，噉個受控量同目標穩定值就有相當大嘅誤差，啲誤差（會著回授返去作為控制器個輸入）喺受控量升到目標穩定值之前、就係噉加埋加埋到個積分項上高，導致理控量猋高、過衝，但實控量受限而冇變。之但係受控量達到並超越目標穩定值之後，雖然誤差經已掉轉頭開始一尐尐噉劘丟啲積埋嘅理控量，但因為之前積得好多所以實控量就冇受影響、受控量就繼續挽升。喺邇個方向嘅理控量捱劘平之後，佢仲會因為誤差都積得好多又俾誤差推動往遞個方向猋，產生新一次過衝。最終要等到佢哋來回拗幾次、波動幾次、誤差同埋理控量逐漸歸零之後，受控量先至達到穩定。

對策
反積分飽和（anti-wind-up）嘅措施有：
將控制器積分初始化成所需值，譬如初始化成問題出現之前個值；
令個設定值以適宜嘅坡坽挽高；
禁用積分功能，直至個受控嘅過程變數 （PV）進入唨得控區域；
防止積分項喺預定範圍之上或者之下堆積；
反算積分項嚟捉過程輸出限制喺可行範圍內；
誤差過親或者等於零嗰陣清零個積分值佢。噉樣避免個控制器仲係噉試圖驅動個系統並搞到反方向又產生新嘅誤差積分、啲戥擾動引致嘅誤差積分相同嘅誤差積分去。
積倫敦

積倫敦（Jack London，1876年1月12號—1916年11月22號）係美國小說作家，作品帶濃厚現實主義同社會主義嘅色彩。
積克南瓜燈

積克南瓜燈（英文：Jack-o'-lantern）係一種用南瓜或者根菜雕出嚟嘅燈籠，傳統上最常見於萬聖夜。
紅燒排骨

紅燒排骨係唐人其中一味家常餸菜，即係用紅燒方式去整嘅排骨，主要用到薑、蔥、紹酒、冰糖同豉油調味，亦可以做罐頭嘢食。
紅牙棘茄魚

紅牙棘茄魚（學名：Halicmetus ruber）係棘茄魚科牙棘茄魚屬嘅其中一個種。
紅牛

紅牛（英文：Red Bull）係泰國同奧地利合資嘅紅牛公司出嘅能量嘢飲，1987年推出，主要嚮東亞同歐洲地區大賣。紅牛用鋁罐裝住，入面主要成份係牛磺酸、煙鹼酸、葡醛內酯同咖啡因。

特色
奧地利紅牛公司嘅紅牛係一種含碳酸嘅軟飲料，除咗有250毫升罐裝嘅標準版本之外，佢喺2003年率先推出咗美國地區嘅無糖低熱量版本。紅牛唔止可以單獨飲用，喺歐美派對聚會中，仲會同伏特加等酒混合飲用，特別係喺年輕人當中勁流行。至於紅牛喺泰國嘅發源地，當地嘅版本唔含碳酸，而且係用玻璃瓶包裝。
中國紅牛維他命飲料有限公司推出嘅紅牛有兩種，一種係金色罐裝，另一種係藍色罐裝（牛磺酸增強版，但咖啡因含量較低）。同泰國版本一樣，中國版嘅紅牛都冇碳酸，而且咖啡因同牛磺酸嘅含量都明顯降低。
紅狐

紅狐，又叫赤狐、火狐，係種狐狸，成身大部份都係紅色，主要分佈喺成個北半球地區。
紅燒肉

紅燒肉係上海本幫菜一道名菜，主要用豉油同冰糖等其他調味去紅燒五花腩。
維持現狀偏誤

維持現狀偏誤（粵音：wai4 ci4 jin6 zong6 pin1 m6 | 英文：Status quo bias），係認知偏誤一類，指人類傾向想維持現狀，如果一套新方案要吸引到人，一定要帶嚟有返咁上下大嘅回報。
維斯比

維斯比（Visby）係瑞典哥德蘭島最大嘅城鎮，亦係哥德蘭省首府，人口2.4萬。
維景灣畔

維景灣畔係一個喺香港將軍澳調景嶺嘅大型私人屋苑。
維普森文

維普森文係烏拉語系芬蘭-烏戈爾語族嘅一種語文，主要由俄羅斯維普森人用，約莫有6千人用。
維斯帕先

維斯帕先（拉丁文：Vespasiānus，9年11月17號—79年6月23號）係羅馬帝國第九位皇帝，69年到79年在位。
維新橫路

維新橫路（粵拼：wai4 san1 waang4 lou6）係中國廣東省廣州市嘅一條街道，喺越秀區入面，廣州起義路嘅廣州賓館後邊。
雖然同佢連住嘅維新路經已改名做廣州起義路，但係爾條路本身個名就無改，可以話係廣州舊路名嘅見證之一。爾條路道重有中共廣州市委（特派員）舊址。
維曼默宮

維曼默宮（泰文：วิมานเมฆ）本來係泰王拉瑪五世嘅王宮。原本喺春武里府西昌島（เกาะสีชัง）上，以金桃花木打造，連盛夏都好清涼。
1893年泰國同法國起河口紛爭，法軍上島佔據。兩三年後，法軍撤走，五世王返嚟，然而事過人非、美景難再。1925年拉瑪六世過咗世，呢度再無人打理。
到咗1982年，詩麗吉王后命令喺曼谷杜色重新興建，畀世人重見佢原來嘅面目。
羅女星

羅女星（Lomia），即係小行星117，係太陽系小行星帶嘅一粒小行星，喺1871年9月12號發現。
羅如波

羅如波係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
羅姆尼

羅姆尼（Mitt Romney，1947年3月12號—）係美國共和黨政治人，2019年開始做猶他州參議員。
佢2003年到2007年做過麻省州長，2012年第57屆美國總統選舉佢代表共和黨參選總統，副手係保羅萊恩，但最後輸咗。
羅天瑋

羅天瑋，香港署理助理刑事檢控專員(特別職務)，因為處理一啲政治檢控案件，得到一啲傳媒嘅關注。

被美國國會轄下委員會建議制裁
佢曾經有份處理《蘋果日報》案。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括羅天瑋在內，合共 15 名曾參與政治檢控案件嘅律政司人員作出制裁。
羅夫諾州

羅夫諾州（烏克蘭文：Рівненська область），係烏克蘭西北部嘅一個州，首府羅夫諾。
羅妙慈

羅妙慈，香港親中派政治人物兼佛教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅夫赫福

羅夫赫福（英文：North Hertfordshire）係英國一個非都市區，屬於赫福郡，人口約131,700。
美國航空一號班機

美國航空一號班機（American Airlines Flight 1）係美國航班，一九六二年三月一號墮毁。機型係波音飛機七〇七。
美國芭蕾舞劇院

美國芭蕾舞劇院（American Ballet Theatre，ABT）係基於紐約市嘅芭蕾舞團，喺廿一世紀初係美國最頂尖嘅芭蕾舞團之一。
美國芭蕾舞學校

美國芭蕾舞學校（School of American Ballet）係紐約市一間芭蕾舞學校。
美國芝士

美國芝士係隻起源自美國嘅加工芝士，預先整成一片片，通常用嚟夾漢堡包。
美國航空

），簡稱美航，係喺載客量同機隊大小上全世界最大嘅航空公司（但係貨運航空公司聯邦快遞航空比美航多16架飛機[咩時候？][未記出處或冇根據]）。喺收益上僅次於法國航空-荷蘭皇家航空集團排第二。現任主席兼行政總裁係Doug Parker（英文：Doug Parker）。
美航係寰宇一家嘅成員。佢嘅總部設喺德薩斯州嘅禾夫堡，就喺正達拉斯禾夫堡國際機場隔籬。而達拉斯禾夫堡國際機場嘅航班有85%都係美航航班。
美航嘅航班路線遍佈全美國，重有飛去加拿大、南美洲、西歐、同埋幾個亞洲國家例如印度、日本等地區嘅路線。喺拉丁美洲嚟講，佢嘅航班路線係咁多美國航空公司之中最多嘅。例如海地同玻利維亞，美航係唯一一間美國航空公司有路線飛去呢嘅兩個國家嘅航空公司。
美國自然史博物館

美國自然史博物館（American Museum of Natural History）係美國紐約曼克頓一間博物館，用自然史做主題，1869年創館。佢有超過3300萬件館藏，係世界上其中一間至大規模嘅博物館。

流行文化
響維基新聞度有一單新聞係同呢篇文有關：
Category:American Museum of Natural History
電影《翻生侏羅館》就係用美國自然史博物館做背景。
法證追兇

《法證追兇》（粵拼：faat3 zing3 zeoi1 hung1，韓文：싸인），係韓國SBS嘅連續劇，朴新陽、金亞中做主角。
法證先鋒VI：倖存者的救贖

《法證先鋒VI：倖存者的救贖》（英文：Forensic Heroes VI: Redemption）係香港無綫電視同中國優酷聯合製作嘅時裝電視劇，「法證先鋒系列」第六套作品，喺2024年8月首播，由黃宗澤、袁偉豪、蔡潔、蔣祖曼、傅嘉莉、戴祖儀主演，總監製謝穎、鍾澍佳。套劇延續《法證先鋒V》嘅時空同主要角色。
法賓奴

法賓奴（粵拼：faat3 ban1 nou4，英文：Fábio Henrique Tavares，1993年10月23號—）係個巴西職業足球員，喺坎皮納斯出世。司職防守中場。而家[咩時候？]效力緊英超球隊利物浦。
法證先鋒IV

《法證先鋒IV》（英文：Forensic Heroes IV）係2020年香港電視廣播有限公司嘅時裝查案電視劇，係法證先鋒系列嘅第四輯，總共有30集，由黃浩然、李施嬅、譚俊彥、陳煒、朱晨麗同湯洛雯領銜主演，由鄭俊弘、鄭希怡、張曦雯、海俊傑、陳敏之、張頴康、謝雪心同康華聯合主演，並由謝賢、米雪、鮑起靜同麥玲玲特別演出，總監製梅小青。呢套劇係梅小青退休前嘅最後一部作品。除咗其中一單案件會承接第三輯嘅結局，其餘嘅劇情同前三輯無關。
法證科學

法證科學（forensic science），又叫法醫學制，係一個利用科學手段處理同司法相關問題嘅領域。法證科學主要針對刑事同民事案件，強調運用事實、事件、同各種物件相關嘅學術及科學方法論同理論，簡單嘅例子：運用醫學等領域嘅知識嚟驗屍，確定謀殺嘅受害人係乜嘢時間死同因為乜嘢原因而死，並且用呢啲資訊嚟幫手查案。
法證先鋒V

《法證先鋒V》（英文：Forensic Heroes V），係香港電視廣播有限公司同埋優酷聯合拍攝製作嘅中港合拍時裝懸疑查案電視劇，法證先鋒系列第五部。由黃宗澤、袁偉豪、蔡思貝、洪永城、蔡潔同王敏奕領銜主演，並由丁子朗、鄭俊弘、高鈞賢同白彪聯合演出。編審葉天成、冼少玲，監製方浤酌。
呢套劇嘅男女主角原定係周柏豪同黃翠如，但之後改由黃宗澤同蔡潔頂上。
呢套劇播出嗰陣備受唔少爭議，除咗中國網民批評劇情質素，指控無綫破壞經典，無綫亦被揭發喺宣傳活動聘請假支持者去商場活動造勢。
羽毛

羽毛即係雀身上嘅毛，主要用保溫嘅功能。

應用
羽毛有好多用途，譬如舊時嘅鵝毛筆，同埋而家嘅保暖衫、被，重有羽毛球等。
羽村京子

羽村京子，係日本嘅一個女藝人同埋配音員。
羽根田氏發光鯛

羽根田氏發光鯛（學名：Acropoma hanedai）係發光鯛科發光鯛屬嘅其中一個種。
羽毛球場

羽毛球場係打羽毛球嘅地方。一個標準羽毛球場係長方形，長13.4米，寬6.1米，如果係室內場，天花板高度至少要有6.1米。
羽毛球拍

羽毛球拍係打羽毛球嘅波拍，由網面同手柄組成。
羽毛球拍嘅長度唔可以大過680毫米，拍面嘅長度唔可以大過290毫米，闊度唔可以大過230毫米。
羽扇豆

羽扇豆（粵拼：jyu5 sin3 dou6；學名：Lupinus）又叫魯冰花，係豆科下面嘅一個屬。
植株嘅規律多數係一年生草本植物。
羽月理惠

羽月理惠 ，係日本嘅一個女藝人同埋配音員。
自由古巴

自由古巴（Cuba Libre）係種咯嗲酒，主要成份有可樂、冧酒同青檸，相傳起源自古巴首都夏灣拿。
自由內容

自由內容（英文：free content），又叫做自由資訊（英文：free information）或者自由版權，係指冇法律限制妨礙啲人使用、發佈、改善、同分享嘅內容，具體有功能作品、藝術或者創作。
自由化

自由化（liberalization）係指減少政府對經濟嘅干預嘅過程。

自由化同私有化
雖然經濟自由化通常同民營化有關，但係佢哋係幾唔同嘅兩個過程。比如歐洲聯盟自由化咗熿氣同電力市場，建立咗一個競爭系統，但係有啲歐洲嘅能源公司龍頭，例如法國電力公司（EDF）同Vattenfall（一間瑞典電力公司），仍然係一部份或者完全屬於政府嘅。
自由化同民營化公共服務可能造成寡頭壟斷，即係俾少數大公司控制，特別係喺資本成本或者沉沒成本高嘅行業，例如供水、煤氣、電力等等。喺有啲情況底下，至少喺市場嘅一部份當中（例如零售市場），佢哋可以一直合法壟斷。
自由化，加上民營化同穩定化係華盛頓共識體系處理經濟轉型嘅三位一體策略。而由阿根廷創造同使用嘅一套華盛頓共識政策就係自由化嘅一個例子。
自由台灣黨

自由台灣黨，簡稱自由黨，曾經係台灣嘅一個政黨，亦係台灣獨立運動嘅主要政黨之一。佢係正式成立於2015年5月1日，由泛綠學者蔡丁貴同台灣教授協會等政治團體喺臺大校友會館一齊成立。家時自由台灣黨嘅主席係羅宜，中央黨部喺臺灣台北市中正區青島東路。
然而，到咗2023年1月12日，根據中華民國內政部嘅公告，自由台灣黨連續4年未喺公職人員選舉度依法推薦候選人，所以內政部根據《政黨法》宣佈解散呢個政黨。
自由下墜

自由下墜係物理學術語，即係一樣嘢受重力作用下均勻加速嘅運動過程。
自由之火

自由之火（法文：Flamme de la Liberté），係法國巴黎一個對美國自由神像手裏面嘅火炬嘅同樣大細嘅複製品，位於巴黎Pont de l'Alma橋嘅北端。1987年，國際先驅論壇報百年慶嘅時候，有捐贈者將自由之火送畀巴黎市。
自由之火亦係一個紀念已故戴安娜王妃嘅非官方紀念場所，因爲1997年戴安娜王妃喺附近嘅Pont de l'Alma下面嘅隧道遭遇車禍，過咗身。自由之火上面有好多紀念戴安娜嘅字句同招貼，好多人都以為呢個自由之火原本就係為咗紀念戴安娜而起嘅。
環珠江口宜居灣區建設重點行動計劃

環珠江口宜居灣區建設重點行動計劃，簡稱宜居灣，係套曾經咨詢過嘅大型建設計劃，包括珠江三角洲一帶公路網、郊野、樓，遍及成個香港、成個澳門同埋廣東多個區。
因為佢可能抵觸一國兩制，而且涉及郊野開發，而且咨詢期好短，引起爭議，不過，呢個計劃亦為後嚟嘅粵港澳大灣區奠定基礎。
環珠橋

環珠橋（粵拼：waan4 zyu1 kiu4）喺廣州河南龍溪首約，係「溪峽第二橋」。皇清乾隆四十一年，潘振承起橋，用花崗石砌，中間有個「環珠」石刻。民國時期，道橋拆咗。家陣嘅遺址喺同福西馬路橋南邊廿米。
同漱珠橋一樣，清朝嗰時，環珠橋一帶多食肆、花艇。橋邊有棺材舖、當舖。爾道有過噉嘅一句詩：「打槳環珠橋畔過，莫愁居處半成村。」
環球小姐組織

環球小姐組織即是環球小姐競賽活動嘅主辦機構，原先1952年響美國紐約發起，依家佢每年主辦世界環球小姐、美國小姐、美國添妹（小姐）三大比賽，按照慣例，得到冠軍三位佳麗一齊住響紐約嘅Trump公寓度一年。
環狀物種

環狀物種（粵拼：waan4 zong6 mat6 zung2；英文：ring species）係生物學上一個物種分化現象：一柞族群分別噉住喺一柞相鄰嘅區域嗰度，因為進化過程令到佢哋當中地理上離對方愈遠嘅族群（遺傳上）愈係同對方唔同，而相鄰嘅族群之間嘅相似度高到足以同對方配種，生出有生殖能力嘅後代，但唔相鄰嘅族群就做唔到呢樣嘢。

基本定義
睇埋：物種形成同生物進化
「
大自然嘅事物呢，係逐啲逐啲噉由冇生命嘅嘢去到動物嘅，而且（因為漸變）冇可能搵到條明確嘅分界線。
」

——阿里士多德
人腦有種傾向，就係會將啲物件分類：「甲同乙之間有差異，但甲乙差異明顯細過甲丙差異同乙丙差異，所以 A 同 B 屬同一個類，而 C 就係另外一類。」不過事實表明，事物之間嘅差異，好多時都唔係「一係似一係唔似」咁簡單嘅。用顏色做例子說明，下圖 A 裏面有五隻色，相鄰嘅色比較接近，而相隔愈遠嘅色就差異愈大。
生物物種都可以用噉嘅方法嚟想像：而家有五群生物 A B C D E，A 同 B 之間嘅差異夠細，佢哋可以交配並且生出有生殖能力嘅後代，A 同 C 之間都做到呢樣嘢，不過 A-C 差異大過 A-B 差異，而 D 再同 C 唔同少少，C-D 差異夠細兩者可以交配生有生殖能力嘅後代，但 A-D 差異就大得滯，兩者之間冇能力配種。問題嚟喇，如果我哋靠「有冇能力配種」嚟斷定兩個群體算唔算同一種物種，有能力配種算同一物種，否則就算係唔同物種，噉：
思路 1：A 同 B 有能力配種所以係同一物種，B 同 C 有能力配種所以係同一物種，C 同 D 有能力配種所以係同一物種，所以 A B C D 冚唪唥都係同一物種；
思路 2：A 同 D 冇能力配種，唔可以算係同一物種；
—上述兩點之間出現咗明顯嘅矛盾。好似環狀物種噉嘅現象，說明咗「物種」呢個概念本質上就有漏洞，生物個體同群體之間嘅差異根本就唔係「一類類」咁簡單嘅。
用行話嚟講，噉即係話能否配種呢種關係並唔遞移：A 同 B 可以配種，B 同 C 可以配種，噉唔表示 A 同 C 之間可以配種。

語言對應
睇埋：互通程度同方言連續體
環狀物種被指係好似語言學上講到嘅方言連續體現象。
首先，而家想像互通程度嘅概念。互通程度係語言學上講到嘅「兩隻語言，能唔能夠喺未學過對方語言嘅情況下理解對方噏乜」，如果話兩隻話之間互通，意思係話佢哋之間做到呢樣嘢，一般認為互通反映兩隻話有返咁上下相似。
想像而家有 5 件物體 A B C D E，兩件物體一定要有返咁上下似，先至可以做到相通（估且唔好諗相通具體係咩意思住）。噉可以有幾種情況：
A B C D E 之間完美相通，是但攞兩件出嚟，兩件物體都夠相似可以做到相通；
A B C D E 之間完美唔相通，是但攞兩件出嚟，兩件物體都差異夠大做到唔相通；
A 同 B 之間差異夠細可以相通，C 係 B 再變少少但依然同 A 夠相似做到相通，D 係 C 再變少少，D-C 做到相通，但今次 A-D 差異夠大，A-D 做唔到相通。
噉如果要按相通程度嚟將啲物件分類，「相通嘅全部都屬同一類」，就會出現矛盾。
「環狀物種」嘅情況：A B C D E 係生物，相通係「能夠配種」，類係物種；
「環狀語言」嘅情況：A B C D E 係話，相通係「做到互通」，類係語言；
—兩種情況都展現咗一件事實，就係研究嘅嘢（生物同語言）查實根本冇「一類類，是但攞兩個類嚟睇兩者之間都有明確分界」咁簡單。
環球 - 非聽不可Vol.1

《環球 - 非聽不可Vol.1》係香港環球唱片喺2002年7月30日推出嘅雜錦碟。
環球唱片

環球唱片（英文：Universal Music Group），或者直譯環球音樂集團，係間荷蘭同美國嘅跨國音樂公司，前身喺1934年成立，1996年開始用而家個公司名。
臺中機場捷運

臺中機場捷運係臺中捷運規劃緊嘅路線，前身係臺中捷運橘線、雙港輕軌。而家規劃路線起點設喺沙鹿區臺中國際機場，後大致向南行經大雅、西屯、北屯、北區、東區、南區、大里，終點設喺霧峰區中華民國立法院中部辦公室同臺灣省議會紀念園區附近，路線全長29.2公里，共設26座車站，總經費約1,185億元。而家臺中市政府交通局完成可行性研究，已送至中華民國交通部審查。
臺中港車站

臺中港車站係臺灣鐵路公司海岸線嘅一個鐵路車站。
臺中線

臺中線，又叫山線，係臺灣鐵路管理局嘅鐵路線，屬西部幹線縱貫線一部份，1908年2月20號通車。鐵路由竹南去到彰化，長85.5公里，設18個站。
臺中站

高鐵台中站 (台中捷運)：臺中捷運綠線嘅高架捷運車站，緊鄰臺鐵新烏日車站。
臺中車站 (台中捷運)：臺中捷運藍線規劃緊既地下站體型捷運車站，規劃設於中區臺中火車站 (古蹟)前廣場下，會設立連通道同臺鐵臺中車站共站。
耽美

耽美（和製英語：Boy's Love，簡寫：BL），係指描寫男性之間嘅戀愛嘅創作類型，包括漫畫、動畫、輕小說、廣播劇、電玩遊戲、Cosplay等。一般專指日本或受日本影響嘅作品，而唔包括來自華人社會或西方國家嘅同志文學或其他基佬作品。
耶辛

耶辛（俄文：Лев Ива́нович Я́шин，1929年10月22號—1990年3月20號）係蘇聯足球員，司職足球守門員，1954年到1970年係蘇聯足球代表隊成員。而佢職業生涯主要效力莫斯科戴拿模。
耶路撒冷聖殿

耶路撒冷聖殿（粵拼：je4 lou6 saat3 laang5 sing3 din6，希伯來文：בית המקדש‬‎），係古代以色列人敬奉上帝嘅祭祀場所。歷史上嘅耶路撒冷先後出現過兩座聖殿，而家已經冇咗。
耶魯鎮－弘藝社區中心站

「Yaletown-Roundhouse」直譯過來就係「耶魯鎮－扇形車庫站」，但係溫哥華嘅華語媒體就好多都用「耶魯鎮－弘藝（社區）中心站」爾個名，具體原因未明。
耶魯粵語拼音

耶魯粵語拼音，簡稱耶魯拼音（英文：Yale romanisation of Cantonese），係一套由黃伯飛（Parker Po-fei Huang）同Gerard P. Kok一齊發明嘅羅馬化廣東話拼音方案。
因為呢個拼音方案用嘅字母與英語比較相似，所以識英文、學粵語嘅人多數覺得呢個拼音方案比較容易。香港中文大學嘅雅禮中國語文研習所嘅粵語課程會用耶魯拼音。耶魯大學、東京大學同英屬哥倫比亞大學嘅粵語課程都係選擇用耶魯拼音。
耶魯粵語拼音分兩種，家下多數都會用嘅係1994年修訂過嘅方案，另外一種就係1973年最初用嘅版本，有人會叫佢做「耶魯（正統）」。

韻母
韻母 m 同埋 ng 係單獨存在嘅鼻音音節，唔同其它輔音組成音節。

聲調
由於聲調符號唔方便打字，聲調有時用數字1至6嚟表示。
喺現代粵語，好多時唔會將陰平聲區分為高平同高降，因此好多時本來讀做高降聲嘅字標成高平聲。

處處聞啼鳥。chyu chyu màhn tàih níuh.
肝

肝又叫肝臟（英文：liver），係一種內臟，多數係有脊骨嘅動物先有，係極之重要。肝有極多用處，最明顯係解毒、造蛋白質、造消化用嘅物質。無咗肝係會死，家下都無嘢可替肝嘅功用。
肝響新陳代謝有好重角色，重識儲肝醣、分解紅血球、造血清蛋白、造激素、重有解毒。肝係人至大嘅腺，響肚入便，橫膈膜以下。佢識整帶醶性嘅膽汁，可以令脂肪同水撈埋同打散，幫助消化。佢又會搞同控制大量好多唔同類嘅生化反應，用到肝嘅特別組織。

名
肝喺西洋醫學來講，中意用hepato-或者hepatic來表示。呢個查實來自希臘文hēpar (ήπαρ)，係肝嘅意思。

結構
肝係一個啡紅色楔型嘅器官，可以分為形狀大細唔同嘅兩葉。人類嘅肝通常重1.5公斤（3.3磅），闊15 厘米（6吋）左右。唔同人嘅肝大細可以差距好大，標準嘅參考範圍係：男970-1860克（2.14–4.10磅），女600-1770克（1.32–3.90磅）。佢係人體最重嘅器官，亦係最大嘅腺體。位處於腹腔右上角，橫膈膜之下，胃嘅右邊，覆蓋着膽囊。
供血：肝接駁着雙重血供—肝動脈源自腹腔動脈，負責供給帶氧血；門靜脈負責供給喺消化系統收集返嚟、充滿營養嘅血。肝處理完呢啲血之後，就會經幾條肝小靜脈直接送去下腔靜脈。
表面：從頭頂睇，肝臟俾鐮狀韌帶分開兩瓣，叫左葉同右葉。喺腳板嗰邊望上去，喺左右兩葉之間仲夾住多前後兩瓣，近肚皮嗰瓣呈四邊形、叫肝方葉，近背脊個瓣叫肝尾葉。
分段：Couinaud系統根據門靜脈分支嘅分佈，將功能分葉再細分成8個子段。每個子段嘅中央係門靜脈、肝動脈、同膽管，外周就有肝靜脈。8個子段由羅馬數字I - VIII標識。I段嘅係尾葉，比較特別嘅係佢同時接受門靜脈左右兩支嘅供血。其餘就從正面望，以順時針編II - VIII段。

病
肝炎：最常見係病毒肝炎，分甲乙丙丁戊五種。甲戊多數經食物感染。乙、丙型由血液或者性交傳播，通常係慢性感染，而且會導致肝癌。丁型只有喺已經感染咗乙型肝炎嘅時候先會感染，係衛星病毒。另外亦有細菌或者寄生蟲引起嘅肝炎。
肝癌：最常見係肝細胞癌，佔肝臟癌症嘅10%，所以提到肝癌嘅時候通常係指肝細胞癌。除此之外亦有膽管細胞癌，其他細胞引起嘅就比較少見。
肝纖維化、肝硬化：雖然肝臟自我修復能力好勁，但係長期傷害到嘅話都會頂唔到、無辦法再生啲肝細胞，唯有生啲纖維組織去撐住個結構。
脂肪肝：肝臟積聚太多脂肪肝，有可能係酗酒或者肥胖引起，嚴重嘅話會導致肝硬化或者肝癌。

嘢食
食得嘅肝多數叫做膶，係廣東話入邊嘅一種諱語嚟。
肝膽相照

肝膽相照（英文名：Sworn Brothers）係1987年上映嘅動作警匪港產片，由黎大煒執導，劉德華、張國強、楊群同蕭紅梅主演。
呢套戲從1987年3月12號至4月2號上映嗰陣，總共收咗八百四十八萬幾港紙票房。
肝付兼太

肝付兼太（1935年11月15號—2016年10月20號），真名肝付兼正，係日本嘅一個男配音員、演員，代表作有多拉A夢嘅骨川小夫。

配音作品一覽
呢個表唔完整，歡迎加料。
肝炎

肝炎係肝發炎嘅病，最常見嘅原因係病毒感染。
肝癌

肝癌係肝生癌嘅病，好多時都係由肝炎誘發，病徵包括肚痛、黃疸。
肝硬化

肝硬化係指個肝因為長期受損而逐漸纖維化，令到個肝唔可以正常運作。而肝硬化最常見嘅成因包括酗酒、乙型肝炎、丙型肝炎同非酒精性脂肪性肝炎等等。
肝屬郡

肝屬郡（日文：肝属郡／きもつきぐん Kimotsuki gun */?）係日本鹿兒島縣嘅一個郡。
英式早餐

貴族英式早餐係英國飲食文化嘅重要部分。同其他歐洲國家唔同嘅地方係夜晚先有豐富饗宴，佢哋嘅歐陸早餐主要係麵包加咖啡同埋少量肉奶製品嘅簡單配搭，但係英國菜正相反、嗰度嘅飲食名氣雖然唔大，英式早餐就以菜點豐富出名。

稍微變化
喺愛爾蘭共和國、烏勒省、蘇格蘭、威爾斯、英倫、北美洲、中美洲都有呢啲餐去叫。
加芝士
用薯仔
成套愛爾蘭款嘅早餐
英式早餐配厚克戟

早午餐
早午餐
一個傳統嘅法國細早餐，有咖啡、麵包片、牛油同果占
早午餐係早餐嘅變種嚟，通常喺上晝11點到下晝3點去食。

烏勒省早餐
喺烏勒省一份完整嘅早餐通常會有腸仔、牛奶麵包、焗薯仔麵包、番茄片。

簡單版
牛奶粥
粟米片加牛奶
冇熱嘢食嘅英式早餐簡單版就叫做歐陸早餐。其中會有果汁、茶或者咖啡、多士、黃油，果醬（唔單止係柑橘醬）、蜂蜜醬同幾種穀物（粟米片、牛奶雜錦早餐）。
英山

英山係中國湖北黃岡一個縣，總面積1449平方公里，人口40萬。
英式16波

英式16波（粵拼：jing1 sik1 sap6 luk3 bo1），又嗌黑波（hak1 bo1），係桌球運動嘅其一項目，亦係全球各地喺大型及VIP桌球館入面流行嘅桌球項目。比賽時，檯上面會放16隻波（其中一隻係白波、一隻係黑波，凈低嗰14隻分別係黃波同紅波），附近有6個袋窿。

歷史
呢種運動從1900年代初（有記錄話係1908年）出現，直到1925年先至開始流行，嗰時凈得7隻黃、7隻紅、1隻黑呢三種色嘅波。後嚟個玩法喺英國地區開始流行。雖然呢種玩法流傳到美國發展成美式16波後發揚光大，但英式嘅玩法一直保留到而家。

用波
英式16波嘅正規方法各種波正規色喺檯上嘅正規擺法（詳細睇擺法）
波嘅裝備包括咗7隻紅波同7隻黃波，1隻黑波同1隻白波。其中除咗黑波之外，其它波唔理喺咩情況下都唔可以有數字喺度。
比賽用檯一般揀6×3英吋、7×3.5英吋（二揀一）嗰種。用波一般用2～23⁄16英吋範圍內嗰種。

擺法
國際標準桌球用檯示意圖。圖入面嘅一點位用嚟擺15個波，黑線位用嚟擺白波。
比賽開始嗰時，最好用三角架擺波，不過一定要符合以下要求：
要排喺檯嘅闊行最中間位，長行喺中間偏向自己嘅½長度位，但唔畀黐檯邊或距離檯邊太近。
擺成隻等邊三角形且突出位面向檯最遠處，唔畀出現位置偏差或角度傾斜嘅情況。
黑波必須要擺喺堆波嘅中間位
三個角必須要擺成一紅兩黃或一黃兩紅嘅結構，而且堆波啲色一定要擺成梅花間竹個樣。
個個波之間必須要黐埋，唔可以鬆散。

開波
喺第一局開波之前，比賽多數用以下兩種方式嚟決定邊個開波：掟銀仔定𧰵波鬥遠近。揀完先後準備之後比賽開始，白波凈可以擺喺長行喺中間偏向自己嘅對面½長度位，但唔可以黐檯邊。之後直接發波。
白波發出去之後，出現以下情況：

第一桿之後
打散啲波之後會睇情況而決定，有啲比賽睇第一桿入嘅係乜色，有啲會嗌你決定打邊隻色嘅波。一旦揀咗嗰隻色，中途冇得改，直到嗰鋪嘅黑波落袋為止。

交換對手
打散啲波之後，跟住落嚟嘅比賽過程入面，凡係對陣兩位其中一方打完波之後出現冇波落袋情況就要換對方繼續打波。但出現以下情況嘅，對方可以執返白波出嚟放喺檯嘅發波區範圍開打，犯規方要罰停一次。
對方未先射中指定嘅波
對方發波之後冇掂到任何彩波
對方喺未打嗮指定波種落袋之前，發波之後掂到黑波嘅。
對方入嘅係第隻色嘅波。
白波落袋或飛出檯（唔理有冇入到彩波都係噉）
冇波掂檯邊
打波時兩隻腳離開地面（除殘疾比賽或波檯冇另外提供準確桿之外）
使用跳波技能

點先至算贏
通過合法途徑入嗮冚唪唥嘅紅／藍波或黃波之後，將黑波射入。
對方通過犯規嘅方式入咗黑波
對方得返黑波可以射時，連同將黑波同白波一齊射落袋或飛出檯。
對方將黑波飛咗出檯。
對方喺未入嗮冚唪唥嘅紅／藍波或黃波嘅情況下，通過組合波將黑波射入。
對方通過跳波方式將黑波射入。

嚴重犯規
出現以下情況係屬嚴重犯規，要直接換對方射或直接結束比賽：
波未停低時直接出桿
未輪到出桿時直接出桿
犯規停罰期間未完時直接出桿
對方犯規後輪到自己開波時，白波冇按規定擺喺發波區範圍入面就直接出桿。
英屬錫蘭

英屬錫蘭（British Ceylon）係英國舊時一個直轄殖民地，即係而家嘅斯里蘭卡，1796年建立，1948年獨立成錫蘭自治領。
英布

英布（？—前195年），秦國揚州九江六縣（安徽省六安市）人。由於受過墨刑（黥刑，粵拼：king4 jing4），因此又名黥布。喺項羽進軍咸陽、攻打關中嗰時，英布去到函谷關（家下河南省靈寶縣）打敗咗漢王劉邦嘅軍隊。當時擁有十萬兵力嘅劉邦，只得退居於壩上（陝西省西安市西北一帶）。
西元前206年，項羽分封天下，封英布做九江王。項羽流放楚義帝之後，暗中命英布殺死。楚漢戰爭時期，項羽攻打齊王田榮嗰陣，項羽叫英布幫手，但係英布話自己病咗，只係派咗幾千人去。到咗劉邦進攻彭城嗰陣，英布又冇幫項羽抵抗劉邦，項羽因此開始對英布不滿。劉邦搵人氹掂英布同佢合作，英布起兵攻打項羽，畀項羽打敗咗，唯有走去投靠劉邦。
之後劉邦立英布做淮南王。喺項羽敗亡之後，英布嘅封國以六做都城，管轄埋九江、廬江、衡山同豫章郡。佢同韓信、彭越共稱漢初三大名將。
漢高祖十一年（西元前196年），韓信畀漢朝誅殺咗，英布開始擔心自己，到咗彭越都畀漢朝誅殺之後，英布仲更加驚。之後英布畀下屬向朝廷告狀話佢想謀反，英布唯有真係起兵造反，畀劉邦打敗。逃亡嗰陣，反畀假意幫手嘅長沙王吳臣號令鄉民殺死。
英式肉批

英式肉批（粵拼：jing1 sik1 juk6 pai1，Mince pie），係種加咗果乾同唔同香料嘅批，源自英國。
英式花園

英式花園（英文：English landscape garden）係一種花園嘅景觀設計風格，18世紀頭響英格蘭興起。
英屬處女羣島

英屬處女羣島（英文： British Virgin Islands），又譯做「英屬維京羣島」或者「英屬維爾京羣島」，係英國嘅一個海外領土，喺加勒比海，人口三萬。除咗係出名嘅避稅天堂，亦都係度假勝地。
英州

英州，中國舊時一州，治所今日廣東省英德市。

史
南漢乾亨四年，即九二〇年，興王府湞陽縣，置英州，領湞陽縣。
北宋開寶六年，即九七三年，浛洸縣歸英州。乾興元年，一〇二二年，避宋仁宗趙禎諱，改湞陽縣為真陽縣。宣和二年，一一二〇年，英州賜郡名真陽郡。
南宋慶元元年，即一一九五年，升英州為英德府，屬廣南東路。
大元至元十三年，即一二七六年，歸附大元。至元十五年，即一二七八年，升英德府為英德路總管府。至元二十三年，即一二八六年，降為㪚州。

父母官
知州：蘇緘（中文：蘇緘），宋泉州晉江人，寶元元年（1038年）戊寅科進士。
聯興街休憩處

聯興街休憩處，香港公園之一，遊樂場之一，喺新界粉嶺，聯和墟和睦路同聯興街交界，海聯廣場隔籬，英文叫Luen Hing Street Sitting-out Area。行政上歸北區。設施有緩跑徑、健身徑，以及緩跑徑 (長60米)、無射燈。公園全日開放。
聯福郡

聯福郡（Renfrewshire）係英國蘇格蘭嘅郡，郡治聯福。
聯立制

聯立制（Mixed-member proportional representation，MMP），又叫補償制，係選舉制度嘅一種，屬單一選區兩票制，亦似比例代表制，用第二張票去決定每個政黨最終攞到幾多議席。呢套制度主要係德國用，玻利維亞、萊索托同紐西蘭亦有用到。
聯立方程組

聯立方程組（system of equations），係數學入面，有多個未知數嘅多條方程式組成嘅集合。
興津大三

興津大三（1974年6月15號—）係日本足球員，司職中場，效力過清水心跳，及大阪櫻花。
興漢道

興漢道（英文：Hing Hon Road）係香港西營盤一條馬路，由般咸道開始，另一邊係掘頭路。
興津和幸

興津和幸 ，係日本嘅一個男配音員。

配音作品一覽
呢個表唔完整，歡迎加料。
興發街

興發街（英文：Hing Fat Street）係香港銅鑼灣一條馬路，由高士威道開始，去到東區走廊。
興登堡號

興登堡號係隻德國飛船，1936年3月4號首航，係當時全世界最大航空器，長245米、高41.18米，體積20萬平方米，裝咗4個柴油引擎，時速可以去到135公里，可以載40到61個機組人員，同埋50到72個搭客。
1937年5月6號，興登堡號由德國法蘭克福飛去美國新澤西州雷克赫斯特臨降落時發生大爆炸，34秒內燒晒，機上36人同地面1人死咗。呢次空難象徵住飛船嘅沒落，自此就逐漸畀飛機取代佢嘅地位。
興盛路

興盛路 (廣州)：喺廣東省廣州市天河區珠江新城。
興盛路 (香港)：喺香港葵青區葵涌。
興盛路 (臺東)：喺臺灣臺東縣。
興盛路 (武漢)：喺湖北省武漢市入面，分別喺江南區同江漢區。
興盛路 (防城港)：喺廣西壯族自治區防城港市東興市。
生果

西班牙一個生果檔。
啤梨類生果
生果（粵拼：saang1 gwo2），果品一類，亦寫生菓，食得嘅果同種子嘅統稱，北方話會叫水果，然而廣東話水果，為另一類嘢食。生果有蘋果、梨、香蕉、荔枝、柑橘、橙等。但係唔係所有食得嘅果都叫生果，例如南瓜、豌豆同榖類等等，因為佢哋通常會係熟食而唔係生食。番茄既係生果，有時又唔歸入生果。
生日悖論

生日悖論（粵音：saang1 jat6 bui6 leon6，英文：Birthday Paradox），抑或嗌做 生日問題，係一條同概率有啦掕嘅數學問題或者悖論，條問題係「最少要幾多人，先會令其中兩個人喺同一日生日嘅機率過半」。
如果唔識下面提到嘅基本概念，可以睇睇概率論。

描述
睇埋：概率論
呢條問題嘅答案係「淨係要廿三個人」。正正因為個答案同一般人直覺極之唔同，所以佢畀人當係真實性悖論（vertical paradox）嘅一種：𥅈下眼個答案好似錯得交關，但係查實個答案係啱嘅。雖然每廿三個個體入面就有兩個人同一日生日嘅機率達到百分之五十好似好誇張噉，之但係試諗下，以廿三位同學為例，假設呢廿三位同學嘅生日都唔同，噉個機率有幾高呢？第一位同學嘅生日有365種可能；第二位同學嘅生日有364種可能（因為生日要唔同），第三位同學嘅生日有363種可能，以此類推，第廿三位同學生日有343種可能。所以個「廿三位同學嘅生日都唔同嘅機率」（）會係：
而若果調返轉頭，根據「」，廿三位同學至少兩人同一日生日嘅機率就即係：
當代成23嗰陣，會計到50.7％。噉即係話，廿三位同學入面至少兩人同一日生日嘅機率經已過半。
生日蛋糕

生日蛋糕係一種用嚟慶祝生日嘅蛋糕，常見種類有黑森林蛋糕、朱古力蛋糕等。中國某啲地區傳統上會用壽桃包嚟慶祝生日。

吹蠟燭
切蛋糕，傳說生日嗰個唔可以切到底，如果唔係嫁唔出
喺古希臘，啲人都信奉月亮女神阿耳忒彌斯。喺佢一年一度嘅生日慶典度，啲人總要喺祭壇上供入蜂蜜餅同好多點着咗嘅蠟燭形成一片神聖嘅氣氛，以示佢哋對月亮女神嘅特殊嘅崇敬之情。
後嚟，隨住時間嘅變遷，由於愛錫細路，古希臘人喺慶祝佢哋細路嘅生日時，都鍾意喺餐枱度擺上糕餅等物，而且加入一項新嘅活動，吹熄點着咗嘅蠟燭。佢哋相信點着嘅蠟燭具有神秘嘅力量，如果呢個時候畀過生日嘅細路喺心中許下一個願望，然後一口氣吹熄所有蠟燭嘅話，咁樣呢個細路嘅美好願望就一定能夠實現。
於是吹蠟燭成為生日派對有住吉慶意義嘅小節目，以後一路發展到無論係細路定大人，甚至老人家嘅生日會或壽宴上都有吹蠟燭呢個活動。
生果皮

生果皮係生果嘅表皮，譬如蕉皮、蘋果皮、西瓜皮。
生果皮有時簡稱做「果皮」，不過「果皮」喺粵語亦都指新曬無幾耐嘅陳皮。
船灣

船灣（英文：Shuen Wan，舊Shun Wan）係香港一地，亦係一灣，又係一村。佢喺大埔東北，八仙嶺以南，船灣海以西。

村
船灣嘅村，舊時叫船灣村，之後按氏分村，船灣陳屋、船灣李屋、船灣詹屋。

灣
船灣個範圍，並無明文記載。船灣海面，舊時有大片坭灘，啱晒水上人泊船泊艇。船灣可以係，舊時船灣村附近個灣，亦可以指汀角、布心排、䃟頭角、船灣同鹽田仔圍住個大灣。
船灣堆填區

船灣堆填區係香港一個已經唔再用嘅垃圾堆填區，響大埔區船灣，面積50公頃，由1973年一路用到1995年，跟住響1973年到1995年搞修復工程。
船澳街

船澳街（英文：Dock Street），以前又叫做船塢街，係香港九龍紅磡嘅一條馬路，行車路段由戴亞街開始，去到寶其利街同寶來街路口，而行人路段則由福德古廟開始，去到紅磡道。街名係嚟自黃埔船塢。
船灣海

船灣海（英文Shuen Wan Hoi，舊Shun Wan Hoi），又叫寶湖（英文Plover Cove）係香港一海，喺大埔東北。佢喺正八仙嶺南面， 而佢西面係隔個半島係大埔海，而東南有赤門出大鵬灣。
船灣海係個內海，畀一堆島同山圍住。山有八仙嶺同橫嶺，島有鹽田仔、馬屎洲、東頭洲，半島有虎頭沙。船灣海個名，來自佢西面嘅船灣，而船灣亦有大村。家下船灣分成兩份，東面過大尾𡰪，係船灣淡水湖，係個水塘，而西面就喺水塘之外。
起船灣淡水湖嗰陣，有村六條，統稱船灣六鄉，要搬村到去大埔。當今大埔廣福道同林村河之間，就係六鄉新村。街名寶湖道、寶鄉街、陸鄉里，同屋苑寶湖花園，就保留咗同船灣海嘅關係。